Diari Oficial de la Generalitat Valenciana


Sumari del DOGV 4433, del 05-02-2003 (2003/1236)

ORDE de 23 de gener de 2003, de la Conselleria d'Indústria, Comerç i Energia, per la qual s'amplia el termini establit en l'Orde de 17 de gener de 2002, de la Conselleria d'Innovació i Competitivitat, per la qual s'establixen els requisits necessaris per a la regularització de les targetes ITV de determinats vehicles especials agrícoles a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/01/23/(1)/dof/vci/html**

### Dades del document

Número de DOGV
:   4433

Data del DOGV
:   05-02-2003

Secció del DOGV
:   I. DISPOSICIONS GENERALS

Número del document
:   2003/1236


Data del document
:   23-01-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * Inspecció Tècnica de Vehicles
    * inspecció tècnica
    * vehicle agrícola
    * màquina agrícola
    * legislació

ORDE de 23 de gener de 2003, de la Conselleria d'Indústria, Comerç i Energia, per la qual s'amplia el termini establit en l'Orde de 17 de gener de 2002, de la Conselleria d'Innovació i Competitivitat, per la qual s'establixen els requisits necessaris per a la regularització de les targetes ITV de determinats vehicles especials agrícoles a la Comunitat Valenciana. [2003/X1236]
  
L'Orde de 17 de gener de 2002, de la Conselleria d'Innovació i Competivitat, per la qual s'establixen els requisits necessaris per a la regularització de les targetes ITV de determinats vehicles especials agrícoles a la Comunitat Valenciana (DOGV núm. 4.182 de 04.02.2002), establí, amb caràcter excepcional per un període d'un any, un procediment especial en consonància amb allò que s'ha disposat en el RD 1.204/1999, de 9 de juliol (BOE núm. 173 de 21.07.1999), que possibilita l'obtenció de la targeta ITV i la posterior matriculació d'aquells remolcs agrícoles i maquinària agrícola arrossegada corresponents a models no homologats existents abans de la data d'entrada en vigor del RD 2.140/1985, de 9 d'octubre (BOE de 19.11.1985).
  
Atés que està a punt de finalitzar el termini establit, representants dels agricultors informen per escrit de la impossibilitat que hi ha, per circumstàncies externes a ells, per a presentar el/els vehicles a un laboratori acreditat per a reformes, d'acord amb el que s'ha disposat en el procediment aprovat, pe la qual cosa no els ha sigut possible l'obtenció de la targeta ITV necessària per a la matriculació, per això efectuen una sol·licitud d'ampliació d'un any més, comptador dees de la data de venciment establida en l'Orde de 17 de gener de 2002.
  
Amb la finalitat de possibilitar el compliment de les obligacions imposades als propietaris de vehicles especials agrícoles en l'esmentada orde, per a poder procedir-ne a la matriculació, es considera no només convenient sinó necessari ampliar-hi el termini establit.
  
Per tot això i de conformitat amb el que disposa l'article 44 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia el termini establit en l'article primer de l'Orde de 17 de gener de 2002, de la Conselleria d'Innovació i Competitivitat, per la qual es disposen els requisits necessaris per a la regularització de les targetes ITV de determinats vehicles agrícoles a la Comunitat Valenciana, fins al 5 de febrer de 2004.
  
DISPOSICIÓ FINAL
  
La present orde entrarà en vigor el dia de la seua publicació en el Diari Oficial de la Generalitat Valenciana
  
València, 23 de gener de 2003
  
El conseller d'Indústria, Comerç i Energia,


Còpia Permalink ELI